62025CO0163_INF
Domstolens kendelse (Ottende Afdeling) af 3. oktober 2025 –Sadalbari
(sag C-163/25)
»Præjudiciel forelæggelse – artikel 53, stk. 2, og artikel 99 i Domstolens procesreglement – besvarelse, der klart kan udledes af retspraksis – markeder for finansielle instrumenter – direktiv 2004/39/EF – artikel 4, stk. 1, nr. 14) – begrebet »reguleret marked« – tilladelse – krav til funktionen – marked, der som følge af en fusion administreres af en juridisk person, der ligeledes administrerer et reguleret marked – procesreglementets artikel 94, litra c) – åbenbart afvisningsgrundlag«
Etableringsfrihed – fri udveksling af tjenesteydelser – markeder for finansielle instrumenter – direktiv 2004/39 – reguleret marked – begreb – marked for finansielle instrumenter, der ikke har tilladelse som et reguleret marked i henhold til dette direktiv og ikke opfylder direktivets krav – ikke omfattet – operatør, der er fusioneret med operatøren af et reguleret marked – ingen betydning
(Europa-Parlamentets og Rådets direktiv 2004/39, art. 4, stk. 1, nr. 14), og art. 36, stk. 1)
(jf. præmis 31, 32 og 34 samt domskonkl.)
Konklusion
Artikel 4, stk. 1, nr. 14), og artikel 36, stk. 1, i Europa-Parlamentets og Rådets direktiv 2004/39/EF af 21. april 2004 om markeder for finansielle instrumenter, om ændring af Rådets direktiv 85/611/EØF og 93/6/EØF samt Europa-Parlamentets og Rådets direktiv 2000/12/EF og om ophævelse af Rådets direktiv 93/22/EØF
skal fortolkes således, at
et marked for finansielle instrumenter, der ikke har opnået tilladelse som »reguleret marked« i det nævnte direktivs forstand, eller som ikke opfylder de øvrige betingelser, der er fastsat i dette direktivs afsnit III, ikke udgør et »reguleret marked« i direktivets forstand.